སྨན་དཔྱད་ཟླ་བའི་རྒྱལ་པོའམ་སྨན་དཔྱད་སོ་མ་རཱ་ཛ་ཞེས་མཚན་དུ་བཏགས་པ་ནི།ལེགས་སྦྱར་གྱི་སྐད་དུ་སོ་མ་ཟླ་བ་དང༌།རཱ་ཛ་རྒྱལ་པོའི་དོན་ལ་འཇུག་པས།བོད་ཀྱི་སྐད་དུ་སྨན་དཔྱད་ཟླ་བའི་རྒྱལ་པོ་ཞེས་བརྗོད་པ་ཡིན།སྨན་དཔྱད་ཀྱི་གཞུང་ལུགས་དེ་ནི་ལོ་རྒྱུས་ཡུན་རིང་ལྡན་ལ།རིག་པའི་གཞུང་ལུགས་ཀྱི་ནང་དོན་ཕུན་སུམ་ཚོགས་པའི་གནའ་རབས་ཀྱི་གཞུང་ལུགས་རྩ་ཆེ་ཤོས་ཀྱི་གྲས་ཤིག་ཡིན།འོན་ཀྱང་གཞུང་འདི་ཡི་བྱུང་ཚུལ་དང་མཛད་པ་པོ་སུ་ཡིན་གྱི་སྐོར་ལ་འཆད་ཚུལ་མི་འདྲ་བ་མང་ཙམ་ཡོད་པའི་དབང་གིས་ད་ལྟའང་ཀླན་ཀ་ཆེ་ཙམ་ཡོད།